stanford-oval/wikipedia huggingface dataset:
Inkeri Karvonen

Inkeri Karvonen (s. 4. tammikuuta 1942 Kemijärvi) on suomalainen lastenkirjailija ja opettaja.
Karvonen oli evakkolapsi ja päätyi lopulta Sallaan. Hän valmistui kansakoulunopettajaksi vuonna 1964 ja on hoitanut opettajan työtä siitä lähtien mm. Joutsassa ja vuosikymmeniä Kannuksessa.
Karvosella on aviomies Olli (naimisissa vuodesta 1963), kahdeksan lasta sekä useita lapsenlapsia. Hänen tyttärensä Silja on aviossa Helsingin Sanomien kustantajan ja vastaavan päätoimittajan Mikael Pentikäisen kanssa.
Karvonen kuuluu vanhoillislestadiolaiseen herätysliikkeeseen.
Tuotanto

Hiirenpolku Hupalaan (1978)
Samettikuu (1980)
Satu omena-akasta ja omenaukosta (1986)
Valon portaat (1991)
Huilupuu ja ruusukissa (1996)
Leikkipäiväkirja (2004)
Pienen tontun ihmeellinen joulu (2004)
Hiirenpolulla soi (2005)
Paanutonttu ja Tarinakivet (2006)
Antologiat: Satu Mies ja meren muna kokoelmassa Maaemon helmasta  (2006)
Runoja antologiassa Tammen Kultainen lastenrunokirja (2005)
Aiheesta muualla

Nuorisokirjailijat.fi: Inkeri Karvonen (Arkistoitu – Internet Archive)
Inkeri Karvonen (Arkistoitu – Internet Archive) WSOY:n sivuilla
Informaatiolukutaito

Informaatiolukutaito tarkoittaa kykyä tunnistaa tiedontarve, hakea ja paikantaa tietoa, sekä löydetyn tiedon kriittistä ja eettistä arviointia ja käyttöä. Käsite on nykyisin laajentunut sisältämään myös digitaalisen informaatiolukutaidon eli digitaalisessa ympäristössä toimimisen.
Informaatiolukutaitoinen henkilö kykenee:
määrittelemään tarvittavan tiedon laajuuden
pääsemään käsiksi tarvittavaan tietoon tehokkaasti
arvioimaan tietoa ja sen lähteitä kriittisesti
liittämään valitun tiedon omaan tietopohjaansa
käyttämään tietoa tehokkaasti saavuttaakseen tietyn päämäärän
ymmärtämään tiedon käyttöön liittyviä taloudellisia, oikeudellisia ja yhteiskunnallisia kysymyksiä ja toimimaan eettisesti ja laillisesti hakiessaan ja käyttäessään tietoa.
Informaatiolukutaidon merkitys

Toimimme jatkuvasti laajenevassa informaatio- ja mediaympäristössä. Tietoverkoista on tullut keskeisin informaation tuottamisen, jakelun ja hakemisen kanava. Informaation julkaisukynnys on madaltunut, jolloin tiedon luotettavuuden arviointi jää aiempaa enemmän käyttäjän vastuulle. Hakiessamme tietoa joudumme entistä moninaisempien valintojen eteen niin akateemisissa opinnoissamme, työpaikallamme kuin henkilökohtaisessa elämässämmekin. Tietoa on saatavilla kirjastoista, julkisista tietovarannoista, etujärjestöistä, tiedotusvälineistä ja tietoverkoista – ja joudumme lisääntyvässä määrin käsittelemään tietoa suodattamattomissa muodoissa, jolloin herää kysymys tiedon aitoudesta, pätevyydestä ja luotettavuudesta. Lisäksi tietoa on tarjolla hyvin monenlaisten tiedotusvälineiden kautta esimerkiksi kuvaan tai kuuloon perustuvassa ja kirjoitetussa muodossa, ja näin ihmiset joutuvat uusien haasteiden eteen pyrkiessään arvioimaan ja ymmärtämään tietoa. Ihmisiltä vaaditaan yhä lisääntyviä tiedonhallinnan taitoja.
Informaatiolukutaidon edistäminen ja hallinta globaalisti

UNESCO on yksi isoimmista järjestöistä joka tukee informaatiolukutaidon kehittämistä globaalisti ja tukee YK:n jäsenmaiden informaatiolukustratetgioiden kehitystä. Globaalin media- ja informaatiolukutaidon viikko pidetään vuosittain vaihtuvalla teemalla.
Suomen opetusministeriö on linjannut koulutuksen ja tutkimuksen kehittämissuunnitemassa[lähde? ] kirjastoille tehtäväksi olla osaltaan vastuussa informaatiolukutaitojen kehittämisestä.
Ir

Ir tarkoittaa seuraavia:
Iarnród Éireann, IÉ tai IR, englanninkielisestä nimestä Irish Rail, irlantilainen rautatieyhtiö
infrapuna, IR, englannin ilmauksesta infrared, sähkömagneettista säteilyä, jonka aallonpituus on suurempi kuin näkyvän valon mutta pienempi kuin mikroaaltojen
Indian Railways, IR, intialainen rautatieyhtiö
InterRegio, IR, matkustajajunatyyppi
Iran, ISO 3166-1 -koodi IR, valtio tai muu maantieteellinen alue
Iran, ajoneuvojen kansallisuustunnus IR, valtio tai muu maantieteellinen alue
Iran Air, IATA-koodi IR, lentoyhtiö
iridium, kemiallinen merkki Ir, alkuaine.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ir”, voi hakea sivunnimihaulla, laajalla sivunnimihaulla tai tekstihaulla.
Jouko Vehmas

Jouko Seppo Armas Vehmas (s. 5. toukokuuta 1956 Riihimäki) on suomalainen eläköitynyt yritysjohtaja ja osuustoimintaliikkeen vaikuttaja, joka on saanut kauppaneuvoksen arvonimen.
Jouko Vehmas syntyi Armas Emil Vehmaksen ja Vieno Kyllikki Korkeemäen perheeseen. Hän tuli ylioppilaaksi Riihimäen yhteislyseosta 1975 ja valmistui ekonomiksi Helsingin kauppakorkeakoulusta 1979. Vehmas oli SOK:n kenttäkoulutettava 1980–1982, Tukon kenttäpäällikkö 1982–1983 ja SOK:n Oulun konttorin osastopäällikkö 1983–1985 ja jakelukeskuksen päällikkö 1985–1987. Osuuskauppa Ympäristön kaupallinen johtaja Kouvolassa hän oli 1987–1994, toimitusjohtaja 1994–2012, hallituksen jäsen 1987–2012 ja hallituksen puheenjohtaja 1994–2012, ja sitten Kymen Seudun Osuuskaupan toimitusjohtaja ja hallituksen puheenjohtaja 2013–2017.
Vehmas oli myös Kouvolan Autola Oy:n hallituksen toimitusjohtaja 2005–2009, Kouvolan Auto-Prisma Oy:n toimitusjohtaja 2004–2009 ja Osuuskauppa Ympyrän toimitusjohtaja Haminassa vuonna 2012. Vehmaksella on ollut myös useita osuustoiminnan, liike-elämän ja muita asiantuntija- ja luottamustehtäviä.  SOK:n hallintoneuvoston jäsen hän oli 1994–2000 ja ensimmäinen varapuheenjohtaja vuodesta 2004 ja SOK:n hallituksen jäsen 2001–2003. Kauppaneuvoksen arvonimen hän sai 2007.
Ionuț Rada

| 0 | 1 | 2 |
| --- | --- | --- |

Henkilötiedot
Koko nimi: Ionuț Alin Rada
Syntymäaika: 6. heinäkuuta 1982 (ikä 42)
Syntymäpaikka: Craiova, Romania
Pelipaikka: laita-tai keskuspuolustaja
Pituus: 190 senttimetriä
Seura
Seura: CFR Cluj
Pelinumero: 24
Seurat
| Vuodet | Seura | O (M) |
| 2000–2004 2001 2004–2007 2005 2007–2009 2009 2009 2009–2010 2010– | Universitatea Craiova → Rocar Bukarest Rapid Bukarest Progresul Bukarest Steaua Bukarest → Otopeni Steaua II Bukarest Al-Nasr CFR Cluj | 46 (1) 13 (0) 65 (3) 14 (2) 32 (1) 13 (0) 2 (0)  4 (2) |
Maajoukkue
| 2003–2005 | Romania | 2 (0) |
 Seurajoukkueuran tilastot kattavat vain kansalliset sarjat, päivitetty 1. lokakuuta 2010.  Maajoukkueuran tilastot päivitetty 1. lokakuuta 2010.
Ionuț Alin Rada (s. 6. heinäkuuta 1982 Craiova, Romania) on romanialainen jalkapalloilija. Hän edustaa tällä hetkellä romanialaista CFR Clujia ja on pelipaikaltaan laita-tai keskuspuolustaja.
Rada on edustanut uransa aikana useita eri romanialaisjoukkueita. Kesällä 2010 hän siirtyi nykyiseen seuraansa CFR Clujiin.
Aiheesta muualla

Radan tilastot National Football Teams -sivustolla (englanniksi)
Inkeri Kajava

Maj Inkeri Kajava, o. s. Aulio (23. helmikuuta 1909 Helsinki – 26. joulukuuta 2002 Helsinki) oli suomalainen lastenkirjailija.
Kajavan vanhemmat olivat nimismies August Hjalmar Aulio ja Ester Elina Ingeborg Wallenius. Hän oli naimisissa vuodesta 1933 runoilija Viljo Kajavan kanssa, ja heillä oli tytär.
Teoksia

Tornikamarin lähetit ; kuv. Rolf Sandqvist. Otava 1955
Peikot ovat ystäviä : satuja ; kuv. Usko Laukkanen. Otava 1964
Palkinnot

Toinen palkinto Otavan lastenkirjakilpailussa 1955
Jouko Uola

Jouko Aimo Uola (s. 27. huhtikuuta 1944 Huittinen) on suomalainen entinen keskimatkojen juoksija.
Uola voitti 1 500 metrin juoksun Suomen mestaruuden vuonna 1966 ajalla 3.48,3 . Vuonna 1970 hän sai pronssia. Hallissa hän otti SM-hopeaa 800 metrillä vuonna 1966.
Seuratasolla Uola edusti Lauttakylän Lujaa.
Josh Dubovie

Josh Dubovie.
Josh Dubovie (s. 27. marraskuuta 1990) on brittiläinen laulaja. Hän edusti Yhdistynyttä kuningaskuntaa vuoden 2010 Eurovision laulukilpailussa kappaleella ”That Sounds Good to Me”, joka jäi kilpailun jumbosijalle 10 pisteellä.
Aiheesta muualla

Josh Dubovie Myspacessa (englanniksi)
Ira C. Eaker

Ira C. Eaker
Ira Clarence Eaker (13. huhtikuuta 1896 Field Creek, Texas – 6. elokuuta 1987 Washington (DC)) oli yhdysvaltalainen lentäjä ja ilmavoimien kenraali, joka toimi 8. ilmavoimien komentajana toisessa maailmansodassa.
Eaker syntyi Texasissa, mutta hänen perheensä muutti Oklahomaan vuonna 1912, missä hän valmistui koulusta vuonna 1917. Hän aloitti lentäjänuransa ensimmäisessä maailmansodassa ja jatkoi uraansa lentäjänä sodan jälkeen; hän muun muassa lensi ensimmäisen koko Yhdysvaltain halki suoritetun mittarilennon. Hän jäi toisen maailmansodan jälkeen eläkkeelle vuonna 1947 ja työskenteli ilmailu- ja avaruusteollisuudessa, sekä tämän jälkeen sanomalehden kolumnistina. Hänet ylennettiin neljän tähden kenraaliksi eläkkeelle jääneenä vuonna 1985.
Jeti (elokuva)

| Jeti> Abominable |
| --- | --- |

Ohjaaja:  Jill Culton Todd Wilderman
Käsikirjoittaja:  Jill Culton
Säveltäjä:  Rupert Gregson-Williams
Leikkaaja:  Tiffany Hillkurtz
Pääosat:   Chloe Bennet  Albert Tsai  Tenzing Norgay Trainor  Eddie Izzard  Sarah Paulson  Tsai Chin 
Valmistustiedot
Valmistusmaa:  Yhdysvallat
Tuotantoyhtiö:  Universal Pictures DreamWorks Animation
Levittäjä:  Universal Studios UIP-Dunafilm
Ensi-ilta:   2019-09-2727. syyskuuta 2019 (Yhdysvallat)  2019-10-1616. lokakuuta 2019 (Suomi)  
Kesto:  97 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Jeti (engl. Abominable) on vuonna 2019 julkaistu yhdysvaltalainen 3D-tietokoneanimoitu lasten komediaelokuva, jonka on tuottanut DreamWorks Animation.
Universal Pictures julkaisi elokuvan elokuvateattereissa Yhdysvalloissa 27. syyskuuta 2019. Suomessa elokuvan ensi-ilta oli 16. lokakuuta 2019.
Näyttelijät > Englanninkieliset äänet

| 0 | 1 | 2 |
| --- | --- | --- |
|  Chloe Bennet  | … |  Yi   |
|  Albert Tsai  | … |  Peng   |
|  Tenzing Norgay Trainor  | … |  Jin   |
|  Eddie Izzard  | … |  Burnish   |
|  Sarah Paulson  | … |  tohtori Zara   |
|  Tsai Chin  | … |  Nai Nai   |
Näyttelijät > Suomenkieliset äänet

| 0 | 1 | 2 |
| --- | --- | --- |
|  Maaria Nuoranne  | … |  Yi   |
|  Rasmus Kärkkäinen  | … |  Peng   |
|  Riku Leskinen  | … |  Jin   |
|  Robin Svartström  | … |  herra Burnish   |
|  Elsa Saisio  | … |  lääkäri Zara   |
|  Leena Uotila  | … |  Mai Mai   |
|  Sasu Moilanen  | … |     |
Ivan Mirošnitšenko

| Ivan Mirošnitšenko |
| --- | --- |
 Mirošnitšenko vuonna 2024
Henkilötiedot
Syntynyt: 4. helmikuuta 2004 (ikä 20) Ussurijsk, Venäjä
Kansalaisuus:   Venäjä
Jääkiekkoilija
Pelipaikka:  vasen laitahyökkääjä
Maila:  oikea
Pituus:  185 cm
Paino:  84 kg
Seura
Seura:  Washington Capitals
Sarja:  NHL
Pelaajaura
Pääsarjaura:  2022–
Aik. seurat:  Avangard Omsk (KHL)
NHL-varaus:  20. varaus, 2022 Washington Capitals
Ivan Nikolajevitš Mirošnitšenko (ven. Иван Николаевич Мирошнищенко; s. 4. helmikuuta 2004 Ussurijsk, Primorjen aluepiiri, Venäjä) on venäläinen jääkiekkoilija. Mirošnitšenko edustaa NHL-joukkue Washington Capitalsia. Hänen pelipaikkansa on vasen laitahyökkääjä ja hän laukoo oikealta.
Ennen NHL-uraansa Mirošnitšenko pelasi KHL-joukkue Avangard Omskissa. Washington Capitals varasi hänet ensimmäisellä kierroksella 20. varausvuorolla vuoden 2022 NHL:n varaustilaisuudessa. Mirošnitšenko on pelannut 21 NHL:n runkosarjan ottelua. Näissä otteluissa hän on tehnyt kaksi maalia ja neljä syöttöä eli yhteensä kuusi tehopistettä. Mirošnitšenko on pelannut yhden NHL:n pudotuspelien ottelun ilman tehopisteitä. Mirošnitšenko on pelannut 23 KHL:n runkosarjan ottelua. Näissä otteluissa hän on tehnyt kolme maalia ja yhden syötön eli yhteensä neljä tehopistettä. Kaikki uran tilastot päivitetty 1. kesäkuuta 2024.
Juri Nikitin

| Mitalit | Mitalit | Mitalit |  |
| --- | --- | --- | --- |
|  Nikitin vuonna 2011. |  Nikitin vuonna 2011. |  Nikitin vuonna 2011. |  |
Maa:   Ukraina
Miesten trampoliinivoimistelu
|  Olympialaiset  |  Olympialaiset  |  Olympialaiset  |  |
|  Kultaa | Ateena 2004 | yksilökilpailu |  |
Juri Viktorovytš Nikitin (ukr. Юрій Вікторович Нікітін, s. 15. heinäkuuta 1978 H’erson, Ukrainan SNT, Neuvostoliitto) on ukrainalainen kilpauransa päättänyt trampoliinivoimistelija ja olympiavoittaja.
Nikitin voitti yksilökilpailun olympiakultaa Ateenassa 2004. Pekingin kesäolympialaisissa 2008 hän sijoittui viidenneksi ja Lontoon kesäolympialaisissa 2012 14:nneksi.
Aiheesta muualla

Kuvia tai muita tiedostoja aiheesta Juri Nikitin Wikimedia Commonsissa
Ivan Mazepan risti

Risti kuvattuna
Ivan Mazepan risti (ukr. Хрест Івана Мазепи, H’rest Ivana Mazepy) on ukrainalainen kunniamerkki, joka on perustettu vuonna 2009 presidentti Viktor Juštšenkon määräyksellä. Kunniamerkki on nimetty ukrainalaisen kansallissankarin, Ivan Mazepan, mukaan.
Risti myönnetään henkilölle merkittävistä panoksista Ukrainan kulttuurin, puolustusvoimien ja historian perinnön saralla sekä merkittävästä hyväntekeväisyydestä. Saajan ei välttämättä tarvitse olla Ukrainan kansalainen.
Jimmy Carterin hallitus

| Jimmy Carterin hallitus |
| --- | --- |
  Yhdysvaltain 39. kabinetti
 Hallitus helmikuussa 1978
Toimikausi alkoi:  20. tammikuuta 1977
Toimikausi päättyi:  20. tammikuuta 1981
Jäsenet
Hallituksen johtaja:  Jimmy Carter
Ministerien lukumäärä:  20
Hallituspuolueet:  Demokraatit
Oppositiopuolueet:  Republikaanit
Historia
Vaalit:  Yhdysvaltain presidentinvaalit 1976
Edellinen:  Gerald Fordin hallitus
Seuraava:  Ronald Reaganin hallitus
Jimmy Carterin hallitus (engl. Carter Cabinet) oli Yhdysvaltain hallitus, jonka virkakausi oli 20. tammikuuta 1977 – 20. tammikuuta 1981.
Hallitus

| Virka | Viranhaltija | Virassa | Kuva |
| --- | --- | --- | --- |
| Presidentti | Jimmy Carter | 1977–1981 |  |
| Varapresidentti | Walter Mondale | 1977–1981 |  |

| Ulkoministeri | Cyrus Vance | 1977–1980 |  |
| Ulkoministeri | Edmund Muskie | 1980–1981 |  |
| Valtiovarainministeri | Werner Michael Blumenthal | 1977–1979 |  |
| Valtiovarainministeri | G. William Miller | 1979–1981 |  |
| Puolustusministeri | Harold Brown | 1977–1981 |  |
| Oikeusministeri | Griffin Bell | 1977–1979 |  |
| Oikeusministeri | Benjamin Civiletti | 1979–1981 |  |
| Sisäministeri | Cecil D. Andrus | 1977–1981 |  |
| Maatalousministeri | Robert Bergland | 1977–1981 |  |
| Kauppaministeri | Juanita M. Kreps | 1977–1979 |  |
| Kauppaministeri | Philip Klutznick | 1980–1981 |  |
| Työministeri | Ray Marshall | 1977–1981 |  |
| Terveys-, opetus- ja hyvinvointiministeri | Joseph A. Califano, Jr. | 1977–1979 |  |
| Terveys-, opetus- ja hyvinvointiministeri | Patricia Roberts Harris | 1979–1980 |  |
| Terveysministeri | Patricia Roberts Harris | 1980–1981 |  |
| Asunto- ja kaupunkikehityksen ministeri | Patricia Roberts Harris | 1977–1979 |  |
| Asunto- ja kaupunkikehityksen ministeri | Moon Landrieu | 1979–1981 |  |
| Liikenneministeri | Brock Adams | 1979–1979 |  |
| Liikenneministeri | Neil Goldschmidt | 1979–1981 |  |
| Energiaministeri | James R. Schlesinger | 1977–1979 |  |
| Energiaministeri | Charles Duncan, Jr. | 1979–1981 |  |
| Opetusministeri | Shirley Hufstedler | 1979–1981 |  |
| Valkoisen talon budjettijohtaja | Bert Lance | 1977–1977 |  |
| Valkoisen talon budjettijohtaja | James T. McIntyre | 1977–1981 |  |
| Kauppaedustaja | Robert S. Strauss | 1977–1979 |  |
| Kauppaedustaja | Reubin Askew | 1979–1980 |  |
| Yhdistyneiden kansakuntien suurlähettiläs | Andrew Young | 1977–1979 |  |
| Yhdistyneiden kansakuntien suurlähettiläs | Donald McHenry | 1979–1981 |  |
| Kansallisen turvallisuuden neuvonantaja | Zbigniew Brzezinski | 1977–1981 |  |
| Talousneuvonantajien neuvoston puheenjohtaja | Charles Schultze | 1977–1981 |  |
Aiheesta muualla

Kuvia tai muita tiedostoja aiheesta Jimmy Carterin hallitus Wikimedia Commonsissa
Jouko Vanhanen

Jouko Vanhanen (s. 26. joulukuuta 1952 Joensuu) on kirjallisuuden suomentaja, joka suomentaa erityisesti virosta mutta myös englannista ja ruotsista.
Vanhanen kirjoitti ylioppilaaksi Tapiolan yhteiskoulussa 1973 ja opiskeli oikeustiedettä Helsingin yliopistossa, mutta oikeustiede jäi, kun hän innostui viron kielestä sekä Viron kulttuurista ja historiasta. Hän on työskennellyt suomentajana vuodesta 1981 lähtien ja kääntänyt viitisenkymmentä teosta vuoteen 2022 mennessä.
Vanhanen tunnetaan Jaan Krossin teosten suomennoksista. Hän sai kirjallisuuden valtionpalkinnon vuonna 2004 Kaisu Lahikaisen kanssa heidän yhteistyössä tekemästään Krossin teoksen Uppiniskaisuuden kronikka -suomennoksesta (2003). Muita Kross-suomennoksia on tämän kaksiosaiset muistelmat Rakkaat kanssavaeltajat.
Vanhasen ensimmäinen Kross-suomennos oli neljän historiallisen novellin kokoelma Kleion silmien alla. Kirjallisuudensuomennosten lisäksi Vanhanen on suomentanut myös näytelmiä ja kuunnelmia.
Vanhaselle myönnettiin vuonna 2018 taiteilijaeläke.
Aiheesta muualla

Jouko Vanhanen Estofilia.  2018. Tallinna:  Suomen suurlähetystö. Viitattu 5.5.2018. (viroksi) (suomeksi)
Palle Russow ja hänen ristiriitaiset ajatuksensa (Uppiniskaisuuden kronikasta)
Jouko Vanhanen: "Hyvät naiset ja herrat", puheenvuoro kansallisarkistossa  27.5.2003. Tuglas-seura. Viitattu 3.6.2010. (Archive.org)
Informaatiologistiikka

Informaatiologistiikka on logistiikan osa-alue, joka keskittyy informaatiodatan suodattamiseen ja toimittamiseen resursseja säästäen. Sen pyrkimyksenä on toimittaa tieto kulloinkin oikeaan aikaan, oikeaan paikkaan ja oikeiden henkilöiden, organisaatioiden tai järjestelmien saataville. Informaatiologistiikkaa opetetaan eräissä korkeakouluissa tutkintoaineena.
Määritelmä

Informaatiologistiikka voi tarkoittaa eritasoisia palveluja tai palvelukokonaisuuksia
tulostus, kuoritus, skannaus tai tiedon sähköinen varastointi
sähköinen laskujen käsittely ja tähän liittyvät arkistoinnin, varastokierron ja sanomanvälityksen EDI- ja OVT-ratkaisut
yritystenvälinen integraatio, ja keskitettyjen palveluiden ja rajapintojen mahdollisuus erilaisille yritysverkostoille ja arvoketjuille
yrityksen ja yritysverkoston sisäisen tietoliikenteen palveluiden mittaaminen, seuranta ja valvonta, tietovarastointi, analysoinnin rajapinnat ja palvelut.
Informaatiologistiikan ratkaisut ovat osaksi yritysten tietojärjestelmäarkkitehtuuria. Tämä voi tarkoittaa esimerkiksi, että organisaatio ulkoistaa tietoprosessinsa toisen yrityksen hoidettavaksi tai ostaa integraatio- ja sanomanvälitysympäristönsä palveluna toiselta yritykseltä.
Tiedonsiirto

Informaatiologistiikka voi kattaa liiketoiminnan järjestelmäintegraatiot ja tiedonvälityksen kokonaisuudessaan:
artikkelin alussa mainittujen palvelujen yhdistäminen osaksi yrityksen tietojärjestelmäarkkitehtuuria
yritysarkkitehtuurin mallintaminen ja siirtämisen nykytilasta tavoitetilaan
liiketoimintamallit, konseptit, tiekartat, sekä muut analyysit ja suunnitelmat, jotka liittyvät sanomanvälitykseen ja tietojärjestelmä- sekä prosessiympäristöön
yrityksen tietojärjestelmien integraatiot kokonaisarkkitehtuuriin
yritysverkoston tai toimialojen välisen verkottumisen integraatioratkaisut ja -palvelut
toimialakohtaiset sanomanvälitysverkostot, organisaatiokohtaiset järjestelmäintegraatiot ja näihin saumattomasti liittyvät organisaation toiminnanohjaus- ja muut järjestelmät.
Aiheesta muualla

Itellan informaatiologistiikan palvelut ja ratkaisut
Informaation siirron järjestelmät (Logia Software)
Sampo Pankin ja Logican verkkolaskutuksen ja sähköisen asioinnin verkkosivu (Arkistoitu – Internet Archive)
Logica ja informaatiologistiikka (Arkistoitu – Internet Archive)
John Snow

John Snow vuonna 1856.
John Snow (15. maaliskuuta 1813 York – 16. kesäkuuta 1858 Lontoo) oli brittiläinen lääkäri, jota pidetään yhtenä epidemiologian perustajista. Hän osoitti vuonna 1854 tilastollisella tutkimuksella, että kulkutauti kolera levisi saastuneen juomaveden välityksellä. Snow oli myös merkittävä anestesiologian edelläkävijä.
Elämä ja ura

Snow syntyi hiilitarhatyöläisen pojaksi. Hän kävi koulunsa Yorkissa ja työskenteli 14-vuotiaasta alkaen lääkärinapulaisena Yorkshiren maaseudulla sekä vuosina 1827–1833 Newcastlessa. Hän aloitti vuonna 1836 varsinaiset lääkärinopinnot ja valmistui vuonna 1844 Lontoon yliopistosta. Snow piti yksityistä vastaanottoa Lontoon Sohossa. Vuonna 1849 hänestä tuli Royal College of Physicians -seuran lisensiaatti.
Vuonna 1846 Snow oppi Yhdysvalloissa vastikään keksityn eetterin käytön kivunlievitykseen leikkauksissa ja hän alkoi välittömästi tutkia kaasumaisen eetterin paineen ja lämpötilan suhdetta. Hänet nimitettiin seuraavana vuonna Lontoon St. George’s -sairaalan anestesiologiksi. Hän aloitti pian kokeilut kloroformilla ja kehitti sen annosteluun tarkoitetun välineen. Snow saavutti niin arvostetun maineen, että häntä pyydettiin annostelemaan kloroformia kuningatar Viktorialle tämän synnytysten yhteydessä vuosina 1853 ja 1857, mikä lisäsi yleistä luottamusta kaasuanestesiaa kohtaan. Snow kirjoitti merkittävän teoksen On Chloroform and Other Anaesthetics, joka ilmestyi postuumisti vuonna 1858. Hän kuoli samana vuonna sydänkohtaukseen 45-vuotiaana.
Snow oli kasvissyöjä ja absolutisti, mutta joi myöhempinä vuosinaan hieman viiniä.
Koleratutkimus

Parhaiten Snow tunnetaan koleratutkimuksestaan. Hän tutustui tähän kulkutautiin jo Englannin vuosien 1831–1832 ensimmäisen koleraepidemian aikana. Vuosien 1848–1849 seuraavan epidemian aikana hän osallistui Lontoon epidemiologisen seuran perustamiseen ja julkaisi teoksen On the Mode of Communication of Cholera. Tuohon aikaan koleran uskottiin leviävän myrkyllisten höyryjen eli miasmojen välityksellä, mutta mikrobiteoriaa kannattanut Snow arveli taudinaiheuttajien leviävän ulosteiden kautta veteen ja vaatteisiin. Kun kolmas koleraepidemia puhkesi vuonna 1853, hän ryhtyi suorittamaan Lontoossa tilastollista tutkimusta sairastapauksista todistaakseen väitteensä. Hän vertaili koleratapausten määrää ja sijoittumista kahdella väestöltään samanlaisella Lontoon asuinalueella, jotka saivat juomavetensä eri vesiputkiyhtiöiltä. Sairastumisia oli vähän alueella, jonka vesi tuli Thamesjoen yläjuoksulta kaupungin ulkopuolelta, mutta paljon alueella, joka sai vetensä Lontoon keskusta-alueelta, missä siihen oli sekoittunut viemärivettä. Snow esitti havaintonsa kartoilla kuvitetussa On the Mode of Communication of Cholera -teoksen uudessa laitoksessa (1855).
Tutkimuksen ollessa kesken Snow’n kotitienoolla Sohossa puhkesi elokuun 1854 lopussa äkillinen ja raju paikallinen epidemia. Snow laati haastattelujen perusteella kartan osoitteista, joissa ihmisiä oli sairastunut, ja havaitsi niiden keskittyneen erityisesti Broad Streetin yleisen kaivon lähikortteleihin. Snow’n pyynnöstä kaupunginvaltuusto määräsi 8. syyskuuta 1854 poistamaan Broad Streetin kaivon pumpusta kahvan, jotta asukkaat eivät voisi enää ottaa vettä saastuneesta kaivosta. Vaikka Sohon epidemia oli tuossa vaiheessa jo muutenkin laantumassa, Broad Streetin pumpun tekeminen vaarattomaksi Snow’n ripeän toiminnan ansiosta on jäänyt historiaan kansanterveyden edistämisen merkkipaaluna. Koleran aiheuttava bakteeri Vibrio cholerae löydettiin samana vuonna, mutta sen merkitys taudin synnyssä ymmärrettiin laajasti vasta 1880-luvulla.
Aiheesta muualla

Kuvia tai muita tiedostoja aiheesta John Snow Wikimedia Commonsissa
The John Snow Society (englanniksi)
Snow’n alkuperäinen kartta Sohon elo–syyskuun 1854 koleratapausten keskittymisestä Broad Streetin ympäristöön.
Vuonna 1992 pystetty jäljennös Broad Streetin (nyk. Broadwick Street) kahvattomasta pumpusta toimii muistomerkkinä Snow’n elämäntyölle. Se on myöhemmin siirretty hieman eri paikkaan.
Iso-Sämpiä

| Iso-Sämpiä |
| --- | --- |
Valtiot:  Suomi
Maakunnat:  Etelä-Savo
Kunnat:  Hirvensalmi, Mäntyharju
Koordinaatit:  61°35′27″N, 26°41′01″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vuohijärven alue (14.91)
Lasku-uoma:  Sämpiänsalmi Sämpiään 
Järvinumero:  14.914.1.009
Mittaustietoja
Pinnankorkeus:  83,6 m  
Pituus:  3,7 km  
Leveys:  1 km  
Rantaviiva:  11,042 km  
Pinta-ala:  1,56385 km²   
Saaria:  2 
 fiIso-Sämpiä 
Iso-Sämpiä on Etelä-Savossa Hirvensalmella ja Mäntyharjulla Ripatin lähellä sijaitseva järvi. Vieressä sijaitsee pienempi järvi Sämpiä.
Maantietoa

Järvi on 3,7 kilometriä pitkä, 1,0 kilometriä leveä, ja sen pinta-ala on 156 hehtaaria eli 1,6 neliökilometriä. Järvellä on kartan mukaan kaksi saarta.  Sen rantaviivan pituus on 11,0 kilometriä.